**IGAZGATÁSI OSZTÁLY**

**Ügy fajtája: Rendszeres települési támogatás gyógyszerkiadások viseléséhez**

**Ügyintéző: Ribovicsné Bálint Emese 66/589-308**

**Ügyleírás:**

a gyógyszerkiadások viseléséhez támogatás állapítható meg azon személyek részére, akik az Szt. 50. § (1) és (2) bekezdés szerinti közgyógyellátásra nem jogosultak, de egészségi állapotuk, diagnosztizált krónikus betegségük miatt rendszeres gyógyszerszedésre szorulnak.

Akkor nyújtható, ha a háztartásban az egy főre jutó jövedelem nem haladja meg

a.) többszemélyes háztartás esetén a szociális vetítési alap legkisebb összegének 400 %-át (2024-ben 114.000.-Ft)

b.) egyszemélyes háztartás esetén a szociális vetítési alap összegének 450 %-át (2024-ben 128.500.-Ft) nem haladja meg és

a havi igazolt rendszeres gyógyszerköltsége az egy főre eső jövedelme 10 %-át meghaladja.

A támogatás havonta 6.000.- Ft-ban állapítható meg.

A havi gyógyszerköltséget az e célra rendszeresített igazoláson kell igazolni.

Nem állapítható meg a támogatás, ha az igénylőnek az Szt.50.§ (3) bekezdése szerinti méltányos közgyógyellátás került megállapításra, a jogosultság fennállásáig.

A gyógyszerkiadások viseléséhez nyújtott települési támogatás a naptári év végéig állapítható meg azzal, hogy amennyiben a jogosult ezen időtartam alatt jogosultságot szerez közgyógyellátásra, a részére megállapított gyógyszertámogatást e naptól meg kell szüntetni.

Az ellátásban részesülő, amennyiben közgyógyellátásra való jogosultságot szerez, köteles erről az önkormányzatot 15 napon belül értesíteni.

További szükséges okiratok

* formanyomtatványok kitöltve, aláírva
* igénylő személyi igazolványa, lakcímnyilvántartó kártyája, TAJ kártya,
* a háztartásban élő nagykorú személyek jövedelemigazolása

Jogszabályok:

Kondoros Város Önkormányzata Képviselő- testületének 4/2015.(II.25.) önkormányzati rendelete a szociális ellátás helyi szabályairól 8.§ Rendszeres települési támogatás, az Szt. 50.§ (1) és (2) bekezdés

Kérelem nyomtatvány:

  